རྒྱ་ནག་གཞུང་གིས་བོད་མཐོ་སྒང་དུ་གཏེར་ཁ་སྔོག་འདོན་དང་ཆུ་མཛོད་བརྒྱག་རྒྱུའི་ལས་གཞི་རྒྱ་ཆེ་སྤེལ་བཞིན་པར་བརྟེན་འབྲོག་པ་རྣམས་རྩྭ་ཐང་ནས་བཙན་དབང་འོག་གནས་སྤོ་བྱེད་འཇུག་བཞིན་ཡོད།ཕྱི་ལོ་༢༠༠༧ལོར་འཛམ་གླིང་མཉམ་སྦྲེལ་རྒྱལ་ཚོགས་ཀྱི་འཛུགས་སྐྲུན་ལས་གཞིའི་སྙན་ཐོ་བཏོན་པ་ལྟར་ན།བོད་མཐོ་སྒང་གི་རྩྭ་ཐང་རྣམས་མྱུར་ཚད་ཧ་ཅང་ཐོག་བྱེ་སར་འགྱུར་བཞིན་པ་དང་།རྩྭ་ཐང་བྱེ་སར་འགྱུར་བའི་མྱུར་ཚད་ལ་མཚོན་ན་ལོ་གཅིག་ནང་རྩྭ་ཐང་ས་ཁྱོན་ཀི་ལོ་མི་ཊར་གྲུ་བཞི་མ་༢༣༣༠བྱེ་སར་འགྱུར་བཞིན་ཡོད།ད་ལྟའི་རྒྱ་ནག་གཞུང་གི་རྩྭ་ཐང་སྲིད་བྱུས་དེས་བོད་མི་འབྲོག་པའི་འཚོ་བར་བསམ་བློ་རྩ་བ་ནས་མ་བཏང་བར་འབྲོག་པའི་སྲོལ་རྒྱུན་འཚོ་བའི་གོམས་གཤིས་དང་།རྩྭ་ཁང་འཕེལ་གྲིབ་སྐོར་གྱི་ཉམས་མྱོང་དེ་དག་ལ་བརྩི་མེད་རྡོག་རོལ་བཏང་ནས་སྤྱི་ཚོགས་རིང་ལུགས་ཀྱི་གཏན་འཇགས་གྲོང་ཚོ་ཟེར་བར་བཙན་དབང་འོག་གནས་སྤོ་བྱེད་བཞིན་ཡོད།ཅེས་སོགས་གསུང་པ་མ་ཟད།བོད་མཐོ་སྒང་ནས་འབབ་པའི་གཙང་ཆུ་དེ་དག་ཨེ་ཤི་ཡའི་མངའ་ཁུལ་གྱི་རྒྱལ་ཁབ་མང་པོ་ཞིག་ནང་རྒྱུག་བཞིན་ཡོད་སྟབས།མི་འབོར་ས་ཡ་མང་པོའི་འཚོ་གནས་དང་ཐད་ཀར་འབྲེལ་བ་ཆགས་ཡོད།དེར་བརྟེན་བོད་མཐོ་སྒང་ནི་ཨེ་ཤི་ཡའི་ཆུ་མཛོད་ལྟ་བུ་ཆགས་ཡོད་སྐོར་སོགས་གསུང་བཤད་གཟབ་རྒྱས་གནང་རྗེས་དྲི་བ་ཁག་ལ་ལན་འདེབས་ཞིབ་རྒྱས་གནང་འདུག་པ་བཅས།།